L'Ajuntament completa hui la desinfecció en tot el terme municipal
25 de març de 2020

En el matí del passat dilluns es van iniciar les tasques de desinfecció de vials a l'Eliana. L'Ajuntament escometia l'inici d'aquesta operació amb els llocs més concorreguts i que més càrrega vírica podien presentar, com a accessos a comerços que estan oberts al públic, a farmàcies, centre de salut, edifici de Correus i contenidors de residus del nucli urbà. L'operatiu va continuar després del vespre en zones residencials de El Valle o Montesol, on es va procedir a la desinfecció de la calçada.

Ahir dimarts van continuar les labors amb quatre equips que van actuar de nou en les mateixes zones al matí i, ja a la vesprada, el camió cisterna va desinfectar altres ubicacions de la localitat, com l'entorn de residències de tercera edat, accessos a centres comercials i grans superfícies i barris residencials com L'Escorial, Hendaia, Colònia del Carmen, El Paraíso, L'Almacereta, Monte Pilar, Montealegre i Torre del Virrei, entre altres. Amb aquestes accions es va arribar a cobrir més del 80% del terme.

Aquesta nit es preveu que la totalitat dels vials de la població hauran sigut desinfectats en completar-se el treball amb Entrepinos i alguns punts del nucli urbà. Les zones que es van desinfectar en la primera jornada, les de major accés al públic, tornaran a desinfectar-se periòdicament, així com la resta de vials encara que amb menor freqüència i si es fera necessari.

Salva Torrent, alcalde de l'Eliana, no dubta que “l'Ajuntament continuarà amb accions com aquesta perquè, al costat de la col·laboració de la ciutadania, puguem al més prompte possible acabar amb el Covid-19 i recuperar la nostra vida normal”.